cyanic-selkie/wikianc huggingface dataset:
פרנץ ריטר פון אפ
התערוכה הקולוניאלית
בין כוונות הכיבוש של גרמניה הנאצית קוננה כל העת השאיפה להחזיר לגרמניה את השליטה במושבות שהקיסרות הגרמנית הפסידה כרבע מאה קודם לכן. ברוח זו נוסד "משרד המפלגה הנאצית למדיניות קולוניאלית" (Kolonialpolitisches Amt der NSDAP). פון אפ, שכבר לא היה מהמנהיגים המרכזיים של גרמניה הנאצית, הועלה לדרגת רייכסלייטר ונתמנה ב-5 במאי 1934 לעמוד בראש המשרד, שהיה למעשה נטול משמעות מאחר שגרמניה לא הייתה כבר מעצמה קולוניאלית.
שיאן דונגמיי
ביוגרפיה
דונגמיי השתתפה פעמיים במשחקים האולימפיים בשנים 2004 ו-2008. באתונה 2004, דונגמיי זכתה במדליית הזהב בקטגוריית המשקל עד 52 ק"ג. היא התחילה בשלב שמינית הגמר שם ניצחה בזכות עונשים את סלימה סואקרי האלג'יראית. ברבע הגמר היא ניצחה בניקוד ווזארי את רפאלה אימבריאני הגרמנייה לאחר תרגיל יוקו-שיהו-גטאמה ובחצי הגמר היא ניצחה באיפון את אנאבל אורני הצרפתייה לאחר תרגיל אורה-נגה מוצלח. בגמר דונגמיי התמודדה מול יוקי יוקוסאווה היפנית וניצחה באיפון כאשר דקה ו-6 שניות לסיום ביצעה תרגיל יוקו-שיהו-גטאמה מוצלח.
בבייג'ינג 2008, דונגמיי שמרה על התואר האולימפי וזכתה שוב בזהב. היא התחילה בשמינית הגמר וניצחה באיפון את אנה קראסקוסה הספרדייה דקה ו-19 שניות לסיום. ברבע הגמר היא ניצחה באיפון את טלמה מונטיירו הפורטוגלית לאחר תרגיל מורוטה-גרי. בחצי הגמר היא ניצחה שוב באיפון את סוראיה חדד האלג'יראית לאחר תרגיל סיאו-נגי מוצלח. בגמר דונגמיי ניצחה בניקוד יוקו את אן קום-א מקוריאה הצפונית.
הנשר נחת (סרט)
תקציר העלילה
המבצע נכשל, הימלר רוצה למחוק זכר למבצע הכושל הזה ונותן הוראה להוציא להורג את ראדל על חריגה מסמכות.
בגדי אבל
רעלה שחורה
כיום ניתן לראות רעלות באופן נדיר בלוויות.
יפן
הנעליים צריכות להיות שטוחות וסגורות (למשל, יש להימנע מסנדלים). ניתן לגרוב גרביים שחורים וגרבונים שחורים.
הודו - הינדים
בלוויות הינדו - לבן הוא הצבע התקין לאבלים ולמשפחה המתאבלת. עדיפים בגדים לבנים פשוטים. בעת התפילה יש החולצים נעליים.
יש יוצאים מהכלל: אם אישה נפטרת לפני בעלה ניתן להלבישה בבגד אדום. אם הנפטרת היא נערה לא נשואה או צעירה ניתן להלבישה בכתום, צהוב או לבן. רוב ההינדים המתים נשרפים בבגדיהם. אבל אצל הברהמינים בקסטת הכמרים יש הנקברים בבגד לבן ולא נשרפים.
מוסלמים
הבגדים ללוויה צריכים להיות כהים וצנועים. נשים מכסות את ראשן.
חשיבות הצבע
שחור הוא הצבע המקובל לאבל בתרבות המערבית החל מהמאה ה-14.
משתמשים גם בלבן כדי לסמל טוהר, איחוד עם האל, או חיי נצח.
לבוש לבן בבגדי אבל
בלוויה של ריצרד השני בשנת 1400 הבגדים היו בזהב ובשחור. נושאי הלפידים בלוויה בכנסיית סנט פול לבשו לבן.
בציורי פורטרטים של נשים אבלות מהמאה ה-16 וה-17 ניתן לראות בגדים שחורים אך גם בגדים לבנים עם שוליים שחורים. היה יקר לנשים לקנות בגדים שחורים ללוויה ולכן השתמשו בסרטים שחורים כדי לעטר בגדים לבנים. במאה ה-19 הצבע השחור שלט בבגדי האבל. ילדים לבשו לבן באבל. עדיין הצבע השחור נחשב כצבע יקר.
עמנו
בשנת 1912 הוקם בארצות הברית ארגון פארדבאנד (Farband Labor Zionist Order), ביידיש "התאגדות", כאיגוד הפועלים היהודי הלאומי, ששימש כמסדר אחווה ציוני סוציאליסטי. ב-1971 והתאחד עם "פועלי ציון" בארצות הברית ועם תנועת בוגרי הבונים דרור (American Habonim Association) כדי ליצור את "ארגון איגוד ציונות העבודה" (Labor Zionist Alliance). ב-2004 שונה שם הארגון ל"עמנו".
ישראל באירוויזיון 2006
ישראל השתתפה באירוויזיון 2006 עם השיר זה הזמן בביצוע של אדי בטלר בעיר אתונה, בירת יוון.
קדם אירוויזיון 2006
השיר של אדי בטלר, זה הזמן, זכה עם 99 נקודות. השיר נכתב על ידי אדי בטלר, אסנת צבאג ואורלי בורג והולחן על ידי אדי בטלר, גרסתו החדשה של השיר הכילה יותר מילים באנגלית ושמו של השיר שונה ל-Together We Are One לתחרות האירוויזיון.
מנקין אדום-כיפה
המנקין מגיע לאורך 10 ס"מ ולמשקל 14 גרם בממוצע כשהזכרים כבדים מהנקבות. המנקין הזכר בעל נוצות שחורות, ראש בעל כיפה אדומה ומקור קצר וחום. הסנטר לבן והירכיים והרגליים צהובות עם אצבעות חומות. הנקבה לעומת הזכר צבועה בירוק-זית חיוור אשר נועד להסוות אותה בעודה מקננת על ביצים ושומרת על הגוזלים. הנקבה של מין זה יכולה לבלבל עם מיני מנקינים דומים מהאזור.
תת-מינים:
באו וואו
באו וואו (Bow Wow) הוא הביטוי המתאר באנגלית את קול נביחת הכלב.
גורגו, מלכת ספרטה
גורגו הייתה מלכת ספרטה. בתו של קלאומנס הראשון, אשתו של לאונידס הראשון, ואמו של פליסטרכוס.
קב ונקי (ניב)
קַב וְנָקִי הוא ניב עברי-תלמודי המתאר עניין, חפץ או אדם אשר בקריטריון מסוים הניתן להערכה הן בכמות והן באיכות הוא מועט בכמות ורב באיכות.
ניתוח קיסרי
אינדיקציות לניתוח קיסרי
האינדיקציות לניתוח קיסרי (הסיבות שבעטיין יש לבחור בניתוח קיסרי) הן:
מהלך הניתוח
למעט ניתוחי חירום מסוימים, הניתוח הקיסרי מתבצע ברוב בתי החולים בהרדמה אזורית, אפידורלית או ספינאלית. כעבור מספר דקות, כשההרדמה מתחילה להשפיע על פלג הגוף התחתון של היולדת, יחל רופא הנשים בביצוע החתך ובהוצאת הילוד והשליה, וייחתך חבל הטבור. מיילדת תקבל לידיה את הרך הנולד, תתעד את זמן לידתו ותנקה אותו משכבת הוורניקס. התינוק יעבור "בדיקת אפגר" וישהה זמן מה תחת מנורת חימום. בחלק מהמקרים רופא ילדים יבצע בדיקות ראשוניות נוספות בחדר הניתוח. בתי חולים שמאשרים נוכחות מלווה בזמן הניתוח, יבקשו לרוב מהמלווה לצאת מחדר הניתוחים בשלב זה.
סיכונים
עד תגליתו של איגנץ זמלווייס ב-1848 (כי נטילת ידיים בחומר מחטא בבתי יולדות מקטינה מאוד את הידבקות היולדות באלח דם) הייתה תמותת נשים שעברו ניתוח קיסרי גבוהה מאוד, גבוהה עד כדי כך שהתקיים ויכוח בנושא זכותו של מי גבוהה יותר לחיות - האם או העובר. הנוצרים סברו שהיות והעובר עדיין לא חטא זכותו לחיים גדולה מאשר זכות האם, בעוד היהדות נקטה בדעה שחל על העובר דין רודף, ולכן העדיפו את חיי האם. מאז, עם ההקפדה על החיטוי ירדה התמותה באופן משמעותי. בין 1965–1975 עדיין נספרו 31 נשים שמתו מתוך 100,000 ניתוחים קיסריים. נתונים משנות ה-90 של המאה ה-20 הראו כי אחת מכל 2,500 נשים שילדו בלידה קיסרית מתה, לעומת אחת מ-10,000 בלידה נרתיקית. נתונים אלה אינם מצביעים בהכרח על סיכון גדול יותר בניתוח קיסרי לעומת לידה נרתיקית "רגילה", כי נשים הנמצאות מלכתחילה בסיכון גבוה יולדות כמעט תמיד בניתוח קיסרי.
קופר ואן גרוטל
קופר ואן גרוטל (באנגלית: Cooper van Grootel נולד: 1996) הוא שחקן קולנוע וטלוויזיה אוסטרלי.
קריירה
בשנת 2017 שיחק בתפקיד משני בסרט הדרמה האוסטרלי "ג'ספר ג'ונס" בכיכובו של לוי מילר. באותה שנה החל לשחק בתפקיד ראשי בסדרת הטלוויזיה האוסטרלית "Unverified".
עודד מכנס
עודד מָכְנֶס (נולד ב-8 ביוני 1956) הוא כדורגלן עבר ישראלי ששיחק בעמדת החלוץ, מגדולי השחקנים של קבוצת מכבי נתניה בכל הזמנים, וחבר היכל התהילה של הכדורגל הישראלי.
חיים אישיים
מכנס מנהל בית ספר לכדורגל במושבו בית יצחק, ומשמש כפרשן במשחקי ליגת העל בערוצי ספורט 1.
יהושע בן נון
מקום קבורתו
כיום נהוג לזהות כקברו את האתר שנקרא קבר יהושע בן נון בשומרון, אם כי לפי מסורות שונות מימי הביניים, המובאות בין היתר בידי רבי פתחיה מרגנשבורג, מזוהה קברו בבקעת ארבל שבגליל התחתון, ומסורות אחרות מזהות את קברו עם נבי יושע בגליל העליון ועם "נבי ינון" שליד שכם.
חקר המקרא
מקובל במחקר כי הטקסטים המקראיים שמספרים על ימי יהושע נכתבו מאות שנים אחרי התקופה אותה הם מתארים, שכן תרבות כתיבה בעברית התפתחה בארץ ישראל רק במהלך האלף הראשון לפנה"ס, ועל כן מקובל לא לראות בתיאור המקראי תיאור היסטורי מדויק.
דמותו בגליל באלף הראשון
לזכרו הונהג צום יהושע, בתאריכים שונים, שהמאוחר מביניהם הוא י"ח באייר. כמו כן, יהושע הוזכר בהקשרים של רעידת אדמה שהתרחשה במותו.
במאה ה-7 כבר קיימת עדות ברורה המציגה את הקשר בין התאריך י"ח באייר לבין צום יהושע:
דלפי ז'לי
קריירת מועדונים
מכיוון שמעמדו בקבוצה דעך בעונת 1998/1999 - הוא שותף רק ב-6 משחקי ליגה - החליט ז'לי לעזוב את הקבוצה. הוא הצטרף לקבוצתו הקודמת, אלבסטה, ששבה לליגה השנייה. הוא היה שם עונה אחת, בה כבש 6 שערים ב-23 הופעות, ולאחר מכן עבר לדפורטיבו אלאבס שמהליגה הראשונה. הוא השתלב בקבוצה היטב, שותף ב-35 משחקי בעונתו הראשונה שם וסייע לה להגיע למקום ה-10 בליגה. כמו כן, העפיל עם הקבוצה לגמר גביע אופ"א, שם פגשה אלאבס את ליברפול. 90 הדקות הראשונות הסתיימו בתוצאה 4-4, מה שהביא את המשחק להארכה, אלא שאז ז'לי הבקיע שער עצמי, שהיה גם שער הזהב שהעניק לליברפול את הניצחון ואת הזכייה בגביע.
רכס ליזארד
גאוגרפיה
שטח הרכס - 800 קמ"ר.
בלהה שרגנהיים
בלהה שרגנהיים (דצמבר 1911, ויטבסק – מאי 2002) הייתה אדריכלית ישראלית, משרדה המשותף עם בעלה ארתור שרגנהיים התמחה בתכנון מבני חינוך ואקדמיה, בתי כנסת ושכונות מגורים. בין עבודותיה הבולטות נמצאת תוכנית המתאר הראשונה של אוניברסיטת בר-אילן.
דניס סקוט
השנים האחרונות (1997–2000)
בספטמבר 1997, לאחר 7 עונות באורלנדו, הועבר סקוט בטרייד לדאלאס מאבריקס בתמורה לדרק הרפר ואד אובאנון. לאחר 54 משחקים בלבד עם המאבריקס הועבר בטרייד נוסף לפיניקס סאנס, בתמורה לסדריק סבאלוס. בעונת שיחק עבור ניו יורק ניקס ומינסוטה טימברוולבס, ובעונה העוקבת, שהייתה האחרונה בקריירה שלו, שיחק עם ונקובר גריזליס. בעת פרישתו ניצב במקום התשיעי ברשימת קלעי השלשות המובילים בתולדות ה-NBA, עם 1,214 שלשות.
ז'אן סיבליוס
סגנונו המוזיקלי
עבודותיו הגדולות האחרונות היו הסימפוניות השישית והשביעית שלו, מוזיקת רקע למחזהו של שייקספיר "הסערה", ו"טפיולה" (Tapiola). סיבליוס צוטט כמי שאמר כי "בעוד מלחינים אחרים נוהגים להגיש קוקטיילים, הוא מציע לציבור מים קרים וטהורים".
מנולו חימנס
קריירת אימון
ב-19 בינואר 2017 חזר לקדנציה שנייה בא.א.ק. אתונה. את עונת 2017/2018 סיימה הקבוצה עם אליפות ראשונה אחרי 24 שנים, אך חימנס עזב את הקבוצה במאי 2018, לאחר שלא הגיע עם המועדון להסכם בנוגע להארכת חוזהו.
ב-5 בפברואר 2019 שב לא.א.ק. אתונה, ואימן אותה עד 27 במאי 2019. ב-19 באוקטובר 2019 מונה למאמן אל וואחדה מליגת העל האמירתית. בתום העונה עזב את המועדון.
דמוקרטיה עכשיו!
דמוקרטיה עכשיו הפקות, מלכ"ר התקשורת העצמאי שמייצר את Democracy Now!, ממומן כולו באמצעות תרומות של מאזינים, צופים, וקרנות כגון קרן פארק, קרן פורד, קרן לאנן, וקרן ג'יי אמ קפלן. יש לו יותר מ-36 מיליון דולר בנכסים ותקציב שנתי של כ-10 מיליון דולר. דמוקרטיה עכשיו! לא מקבלת כסף דרך פרסומות, חיתום תאגידי או מימון ממשלתי. התוכנית הפכה פופולרית באינטרנט, ולקראת סוף העשור השני של המאה ה-21 החלה להיות מעורבת בשיתוף פעולה תקשורתי נרחב במרחב הציבורי ברחבי ארצות הברית.
עתלית העתיקה
התקופה הפיניקית
היישוב הפיניקי בתקופת הברזל בעתלית קבור מתחת לשרידי המצודה הצלבנית במקום, אך שרידי נמלו מתפרשים כ־800 מטרים צפונה. על אף הכיסוי הצלבני, בזכות העובדה שלא הייתה בנייה הלניסטית או רומאית במקום, הוא מספק מידע נרחב על עקרונות הבנייה הפיניקית בתקופת הברזל. הנמל, מבטא מסורת אופיינית לנמלים פיניקיים: בחירת המיקום שלו, במפרץ הפונה צפונה (להגנה מרוחות צפוניות) ובקרבת איונים, ורציפיו הבנויים אבני גזית, משותפים גם לנמלים אחרים כמו בצידון, צור ועכו.
בתקופה ההלניסטית
עם סופה של התקופה ההלניסטית חרבה עתלית הקדומה, ותושבי המקום עקרו לעיר קרתה הסמוכה (מזוהה עם תל מגדים).
העת החדשה
יישוב ערבי בעתלית התקיים על חורבות מבצר עתלית שעל חצי האי. ראשית המושבה עתלית הייתה במעבר עובדי אדמה עברים ב־1901 מזכרון יעקב ובת שלמה לאדמותיה, שנרכשו ב־1899, כדי שלא תיחשבנה מחלול.
מוזיקת היפ הופ
היסטוריה
בהמשך התפתחה טכניקת הטרנטייבליזם (Turntablism), כדוגמת סקרצ'ינג ושילוב של מקצבים ומיקסוס שלהם, טכניקה שיצרה בסיס שניתן לבצע עליו ראפינג. השימוש בטרנטייבל ובמיקסים התגבר לכדי סמפלינג (דגימה מוזיקלית) של קטעים או חלקים משיריהם של אמנים אחרים, לפעמים ללא ידיעתם או הסכמתם, והצגתם בקטעי מוזיקה חדשים. סימפול קטעים והשמעה חוזרת של אותו קטע בשיר הפך לאחד מהמאפיינים הבולטים של מוזיקת ההיפ הופ.
היפ הופ ישראלי
בישראל נשמר ההקשר המחאתי של סגנון הראפ וההיפ-הופ, אך קיבל גוון מקומי של מחאה פוליטית, מחאה של מיעוטים ומחאה אנטי ממסדית (הסגנון התקבל בייחוד בקרב צעירים בני העדה האתיופית למשל). הראשון בישראל שהוציא תקליט בסגנון היה יאיר ניצני, שאלבומו הסאטירי מ-1986, "האשם תמיד" עם שירים מהתוכנית מה יש, הושפע באופן מובהק מהסאונד של אלקטרו-פ'אנק ששלט בהיפ הופ האמריקאי בשנות ה-80. ניצני הוציא ב-1993 לאמן נייג'ל האדמו"ר, ישראלי ממוצא אמריקני ששהה זמן רב בג'מייקה את אלבומו היחיד, "חומוס מטמטם" (בהפקה של יוסי פיין). האלבום כלל טקסטים משעשעים, ובאופן כללי לעג לגאנגסטה ראפ והיווה משב רוח מרענן, ספק רציני ספק ציני. אלבום זה לא זכה להצלחה בזמן אמת וכיום קשה להשיגו, אך רוב הראפרים הישראליים שבאו לאחר מכן טוענים להשפעה רבה שלו על כיוונם.
תמים א-דארי
תמים בן אוס א-דארי (בערבית: تميم بن أوس الداري) היה מהצחאבה של הנביא מוחמד. באסכטולוגיה האסלאמית, הוא ידוע כמי שנתקל באל-מסיח א-דג'ל, משיח השקר, באחד המסעות שלו. ככזה, סיפורו של תמים הפך ליסודם של נרטיבים ואגדות מימי הביניים, וזיכה את תמים בתואר "הנוסע האמיץ".
הקפיצה הגדולה
עלילת הסרט
לאחר ההתאבדות של ווארינג האדסאקר, מייסד ונשיא התאגיד הגדול "הדסאקר תעשיות", חבר המנהלים של החברה (ובראשם סגן הנשיא סידני מאסברגר) מכין תוכנית להורדת מחירי המניות כדי שיוכלו לקנות אותן בזול עם יציאתן לשוק: מועצת המנהלים תמנה לנשיא טיפש גמור שלא מבין בעסקים ורק יוריד את ערך מניות החברה, וכך המניות יהיו זמינות עבורם בזול. באותו הזמן מתבקש בארנס למסור מכתב כחול לסידני מאסברגר, אולם לפני שהוא מספיק להעביר לו את המכתב בארנס גורם למהומה ובטעות מצית שריפה במשרדו של מאסברגר, ואף כמעט מפיל אותו אל מותו מחלון המשרד, ומצטייר בעיני מאסברגר כטיפש הגמור אותו חיפש לתפקיד נשיא החברה.
הבניין
הסיטואציה האחרונה היא לקראת סוף הסרט: בארנס, שפוטר מעבודתו כנשיא החברה, לבוש בחליפת הדואר שלו איתה התחיל את העבודה, חושב על התאבדות ויוצא מחלון הקומה ה-45, הוא מביט למטה, אך ברגע שמתחרט הוא מחליק ונופל, למזלו מוזס עצר את השעון מטרים ספורים לפני שבארנס מגיע לאדמה.
המועצה לביטחון לאומי (ערב הסעודית)
היסטוריה
המועצה בוטלה על ידי המלך סלמאן ב-29 בינואר 2015, פחות משבוע לאחר שהומלך. במקום המועצה הקים המלך סלמאן את "המועצה לעניינים מדיניים וביטחוניים".
תכונת ליוביל
כל הגרפים הסופיים מקיימים את תכונת ליוביל, באופן טריוויאלי. גם גרף הסריג מקיים את תכונת ליוביל. התכונה אינה נשמרת תחת קוואזי-איזומטריות.
אירוויזיון למוזיקאים צעירים 2010
15 מדינות השתתפו בתחרות. המשתתפים ביצעו קטע קלאסי לבחירתם ולוו בתזמורת הסימפונית של וינה, בניצוח קורנליוס מייסטר. בלארוס עשתה את הופעת הבכורה בעוד צ'כיה חזרה לתחרות לאחר שלא השתתפה בתחרות 2008. שלוש מדינות פרשו מן התחרות לשנה זו: פינלנד, סרביה ואוקראינה.
רטין אובאסוהן
קריירה
לאחר שלא נבחר בדראפט ה-NBA 2016, ב-28 ביוני חתם אובאסוהן בסקרמנטו קינגס, עבור ליגת הקיץ של ה-NBA.
ב-4 באוגוסט 2017, חתם אובאסוהן ברוקטס גות'ה, שרק עלתה עונה לפני לליגה הגרמנית הראשונה. ב-1 באפריל 2018, הוא קלע שיא עונתי של 25 נקודות בניצחון 90–98 על איסברן ברמרבן.
רבע לשש (סיבוב הופעות)
ביקורת
יוסי חרסונסקי העניק למופע ביקורת חיובית, תוך שנתן לו ציון של ארבעה כוכבי זהב מתוך חמישה ואמר: "בגדול, זה היה המופע הכי אפ-ביט ששמעתי מהפרויקט. לא חדש שעידן רייכל הולך על פייסטה מולטי אתנית, אלא שהעיבודים לכלי נשיפה, כלי קצב והקשה, כיוונו הפעם ליתר אקשן. ברור שהקהל יקום על רגליו. ברור שסיומו של הערב ילך על שיאים ושמחה גדולה. ממש שאו א-לה ברודוויי. רייכל חכם, מכוון מדויק ללב הקונצנזוס, מעניק לקהל תחושת "ואליו פור מאני". אחרי הכל – מי שהגיע לקיסריה שילם במיטב כספו בשביל השאו הזה, והוא קיבל תמורה גדולה".
גם אסף נבו ממאקו העניק למופע ביקורת חיובית: "המופע "רבע לשש" של "הפרויקט של עידן רייכל" נועד לכל מי שאוהב מוזיקה אמיתית, ומרגיש אותה עמוק בלב. גם מי שחושב שמדובר בקיטש להמונים נוסח "האישה שאיתי" שהשנה חוגג 30, לא יוכל בשלב מסוים להתנגד לרייכליזם הכובש. קשה מאוד לעמוד בפני הקסם הרייכלי. גם ציניקנים גמורים שיצפו במופע הזה יפלו ברשתו בסופו של דבר. במובן הזה רייכל מזכיר במופע החדש שלו את שלמה ארצי. יש לו כל כך הרבה להיטים מוכרים ואהובים, האמירה המוזיקלית שלו כה ברורה, היכולת שלו לגעת בקהל כה נוכחת, והמופע עצמו ברמה מספיק גבוהה - עד שהוא מצליח לטפס כאן כמעט עד לטופ".
כתובה
סוגי כתובות
כתובה לשינוי שם -
אריוגלה
אריוגלה היא מהיישובים העתיקים ביותר בליטא, ומוזכרת במסמכים משנת 1252, מסמכים המתעדים את הפגיעות שספג היישוב במסעי הצלב. במאה ה-14 הייתה בנויה במקום טירת עץ. לאחר קרב גרונוולד עלתה חשיבותה הכלכלית של העיירה. היא הוכרזה כעיר ונבנתה בה כנסייה. עם חלוקת פולין השלישית, ב-1795, בוטל מעמד העיר של היישוב. למרות אובדן העצמאות הליטאית והכפפת היישוב לאימפריה הרוסית, נבנו ביישוב מספר בתי ספר, כנסייה (שנהרסה בשלהי מלחמת העולם השנייה, ב-1944, עם התקדמות הכוחות הסובייטיים) ומוסדות ציבור נוספים. כיום קיימת ביישוב כנסייה בסגנון הנאו-בארוק וכן מספר בתי חרושת לבטון וטקסטיל.
ריצ'רד סרה
ריצ'רד סֶרָה (באנגלית: Richard Serra; נולד ב-2 בנובמבר 1938) הוא אמן יהודי אמריקאי הידוע בפסליו המינימליסטיים והמונומנטליים, שחלקם עשויים מפלדה.
בנק מידע החלבונים
תכולה
בעבר גדל מספר המבנים ב-PDB כמעט בצורה מעריכית, וב-2014 עבר מספר המבנים את נקודת ה-100,000, ועם זאת, מ-2007 החל קצב הגידול להתייצב והוא מתקרב ל-10,000 מבנים חדשים מדי שנה.
קולינדה
המנהג
לקראת חג המולד מתארגנות קבוצות של צעירים ומתאמנים בשירת שירי קולינדות. החבורות יוצאות לחזר על בתי האנשים ולבקש מתת. החבורות הן בנות שניים עד עשרים חברים, מגיל ילדות ועד מבוגרים. מקובל שהילדים יוצאים לביצוע קולינדות בשעות היום וככל שהערב מתקרב יוצאות חבורות מבוגרות יותר. תחילה החבורה מתקרב לדלת, חלון או שער ומבקש רשות להיכנס. לאחר קבלת הרשות הם נכנסים לבית או לחצר ושרים את שיריהם, שירים המדברים על ההווי החקלאי. חלק מהחבורות משתמשות בעזרים דוגמת מחרשה או חפץ דמוי מחרשה, איתה מדגימים את עבודת החריש. אחרים מדמים את עבודת הזריעה ולצורך כך משתמשים בזרעים של דגנים מקובלים. אם מתקבל המתת, החבורה שרה שירי ברכה לבני הבית ואם לא התקבלה רשות להיכנס ולשיר החבורה שרה לעיתים קללות המכוונות לבני הבית. המתת המסורתי הוא קולאקים ובייגל, אגוזים, תפוחי עץ, אך ניתנים מיני מזונות ואפילו כסף, לפי יכולתם ומידת נדיבותם של בעלי הבית.
הקולינדה האנטישמית
ב-6 בדצמבר 2013 שודרה בתחנת טלוויזיה רומנית, בקלוז', קולינדה בעלת תוכן אנטישמי מובהק. בעקבות השערורייה התפטר מתפקידו המנהל שבחר את הקולינדה, התחנה נקנסה והתנצלה בפני הקהילה היהודית.
זוהר מאור
ביוגרפיה
בשנת 1997 השלים תואר ראשון במתמטיקה באוניברסיטת תל אביב, ולאחריו המשיך לתואר שני בהיסטוריה כללית. עבודת התזה שלו הייתה בנושא: "מאבק לאומי וזהות שכנגד: צמיחתה של הלאומיות היהודית באימפריה האוסטרו-הונגרית של סוף המאה התשע עשרה", בהנחיית פרופ' דן דינר. בשנת 2004 הגיש את עבודת הדוקטורט במחלקה להיסטוריה כללית באוניברסיטה העברית בנושא: "מיסטיקה, יצירה ושיבה אל היהדות: "חוג פראג" בתחילת המאה ה-20", בהנחיית פרופ' סטיבן אשהיים וד"ר יהוידע עמיר. לאחר לימודי הדוקטורט השלים פוסט-דוקטורט במכון פרנץ רוזנצוויג-מינרבה שבאוניברסיטה העברית.
מברישניים
ארס ותוקפנות
לא תמיד ברור מה גורם לעכבישים ממשפחת המברישניים לנשוך בני אדם. ידוע כי נקבות של חלק ממיני המברישניים יגנו בחירוף נפש על שק הביצים ועל צאצאיהן אל מול מה שנתפש על ידן כאיום. תדירות הנשיכות ומיקומן מעלה כי כפי הנראה רוב הנשיכות היו מקריות כתוצאה ממגע לא מכוון עם העכבישים. נשיכות מברישניים אינן מחייבות בדרך כלל קבלת טיפול רפואי. במחקרים שצוינו כאן לא היו עדויות לנקרוזה כתוצאה מהנשיכות.
הפקת קול וטקסי הזדווגות
לאחרונה התגלה כי זכרים מהמין Heteropoda venatoria הנפוץ ברחבי העולם יוצרים קול הנישא באמצעות משטחים כשהם מזהים פרומון שהשאירה אחריה נקבה בת מינם. הזכרים מעגנים את עצמם למשטח שעליו זחלו ואז משתמשים ברגליהם על מנת להעביר תנודות מגופם אל המשטח. רוב הצליל מופק מתנודות חזקות של הבטן. התדר האופייני של התנודות והרצף שבו הוא מפיק אותן מעביר לנקבות באזור מסר לפיו הזכר מעוניין להזדווג. אם בסביבה נמצאת נקבה המעוניינת להזדווג, היא תתקרב למקור התנודות.
הקהילה היהודית בשטוטגרט
ראו גם
קהילת יהודי באדן-וירטמברג
קלמן סמואלס
קורות חייו
קלמן גדל בבית יהודי חילוני בוונקובר, בקולומביה הבריטית שבקנדה, שם למד בבית הספר התיכון סר וינסטון צ'רצ'יל. עם סיום לימודיו בשנת 1969 הוענק לו מלגות אקדמיות וכדורסל לאוניברסיטת קולומביה הבריטית. לאחר שנת לימודיו הראשונה בפילוסופיה הוא נסע לאירופה עם תוכניות לעבור קורסים בצרפת. עם זאת אמו ביקשה שיעצור בישראל לבקר קרובי משפחה. סמואלס ביטל את נסיעת ההמשך לצרפת, נרשם למספר ישיבות בישראל ובשנת 1977 הוסמך לרבנות.
נחל חתירה
עין ירקעם
מעיין עונתי הנובע בחלק העליון של נחל חתירה, ממזרח למכתש הגדול. המעין נובע בעיקר בחורף. בעונה זאת, עולה מפלס מי התהום אל מעל פני הקרקע ("תמילה"). לרוב מימיו מוצפים גם במי גשם ושיטפונות, וממלאים גב גדול לעומק של עד 5 מטרים. לקראת סוף הקיץ נשארים מים מעטים רק בחלקו התחתון של הגב וחלקו העליון מתייבש, אך מי התהום של המעיין נותרים יחסית גבוהים ובעלי החיים מהאזור מצליחים להגיע אליהם עם מעט חפירה בחול. המעיין מוקף בצמחייה רבה, של קנה ואשל בעיקר.
מתקפת הטרור בטהראן (2017)
רקע
במרץ 2017, המדינה האסלאמית שחררה וידאו ראשון בפרסית בשם "הארץ של פרס: בין אתמול להיום" בו היא מציגה את איראן כאויב של המוסלמים ומאיימת לגרום להתקוממות נגדה. בסרטון נראו אימונים של לוחמים איראנים-סונים במחוז דיאלא המשתייכים על פי דאעש לחטיבה בשם "סלימאן אל-פאריסי", וכן עריפות ראש של לוחמים שיעים שנפלו בשבי הארגון. איראן הואשמה בסרטון בהיותה "מקלט לכופרים" עקב הסובלנות שלה ליהודים החיים בקרבה, בכך שהיא תומכת בחות'ים במלחמת האזרחים בתימן, בהקמת מיליציית החזבאללה השיעית בלבנון וברדיפת הסונים. בחודשים שקדמו למתקפה בטהראן, דווח על מאמצים רבים של המדינה האסלאמית ליצור תסיסה בקרב המיעוט הסוני באיראן באמצעות תעמולה במדיה. המטרות שנבחרו על ידי התוקפים בטהראן הן בעלי ערך סמלי גבוה: הפרלמנט האיראני ממוקם במרכז העיר, והמאוזוליאום של האייתוללה רוחאללה ח'ומייני נחשב לאתר מקודש עבור השיעים באיראן עקב היותו מחולל המהפכה האסלאמית באיראן ומקים הרפובליקה.
רכס קרואוזנסט
גאוגרפיה
הרכס ממוקם מדרום למעבר קרואוזנסט המפריד בין הרכס לבין רכס היי רוק. רכס קרואוזנסט מהווה חלק מהרכסים הקונטיננטליים של הרי הרוקי הקנדיים. תת-רכסים של רכס זה הם (מצפון לדרום): רכס ליזארד, רכס טיילור, רכס פלטהד, ורכס בליירמור.
למור במבוק אפור
אורך הלמור 24–30 ס"מ ואורך זנבו 32–40 ס"מ. משקלו 0.75–1.05 ק"ג. הזכרים גדולים יותר מהנקבות. הלמור בעל פרווה צמרירית אפורה ומעט זהובה והוא בעל עיניים מגודלות אדומות ובעל חוטם קטן. למור זה מתבסס לתזונתו (מעל 80% מהתזונה) על עלי חזרן שיכולים להיות רעילים, אך הוא עמיד לרעילותם. הוא מגוון בעלים צעירים יותר מעצים אחרים, פירות, ניצנים ופטריות. הוא עלול להיטרף בידי הפוסה, חנק עצים מלגשי ועופות דורסים כמו איה זרונית מדגסקרית ונצים.
טיומן (כדורגל)
היסטוריה
בעונת 2008 הקבוצה עברה מיתוג מחודש עם מינויו של אלכסנדר פופוב לנשיא הקבוצה. סמל הקבוצה שונה, צבעי המדים הוחלפו לשחור ולבן. בעונת 2012/2013 הקבוצה העפילה עד לשלב שמינית גמר הגביע הרוסי, שם הודחה על ידי צסק"א מוסקבה.
אלכסנדרה צ'ודינה
שחקנית כדורעף
בין השנים 1945–1963 שיחקה צ'ודינה כדורעף בקבוצת דינמו מוסקבה ובין השנים 1949–1960 שיחקה בנבחרת ברית המועצות ושימשה כקפטנית הנבחרת. היא זכתה ב-3 מדליות זהב באליפות העולם (מוסקבה 1952, פריז 1956 וריו דה ז'נייו 1960) ו-4 פעמים באליפות אירופה (פראג 1949, סופיה 1950, פריז 1951 ופראג 1958).
אוניברסיטת פיירפילד
האוניברסיטה מציעה תארים ראשונים ותארים מתקדמים באמצעות חמשת בתי הספר והמכללות שלה: מכללת אוניברסיטת פיירפילד לאמנויות ומדעים, בית הספר לעסקים, בית הספר להנדסה, בית הספר לסיעוד ובריאות ובית הספר לתארים מתקדמים בחינוך ומקצועות בעלות הברית.
מבנה וקמפוס
רבים מכיתות הלימוד והמבנים נקראים לכבודם של כמרים או קדושים נוצרים.
המרכזים הרוחניים באוניברסיטה כוללים את: המרכז לאמונה, המרכז ללימודים קתוליים, המרכז לרוחניות איגנטית והמרכז ללימודי יהדות.
סטטיסטיקות
נכון ל-2017 היו באוניברסיטה כ-4,100 סטודנטים לתואר ראשון ו-1,100 סטודנטים לתואר שני. 76.9% מבוגרי התואר הראשון היו לבנים, 7.5% היו אמריקאים היספנים ולטינים, 2.2% היו שחורים או אפרו-אמריקאים ו-2.3% היו אסייתים. בסתיו של אותה השנה, היו בכיתות לתואר ראשון 125 סטודנטים בינלאומיים ו-100 סטודנטים בינלאומיים לתארים מתקדמים. אוכלוסיית הסטודנטים מיוצגת על ידי סטודנטים מ-32 מדינות בארצות הברית ו-55 מדינות זרות.
שירות קהילתי
בשנת 2008, תשעה תלמידי פיירפילד, בהשראתו של חתן פרס נובל לשלום לשנת 2006 מוחמד יונוס, הקימו פרויקט הלוואות שנועד לגייס ולהשקיע כסף בעסקים קטנים המנוהלים על ידי נשים במדינות מתפתחות.
כדורסל
את נבחרת כדורסל הגברים מאמן כיום ג'יי יאנג.
ברוס הרבלין-ארל
ברוס הרבלין-ארל (באנגלית: Bruce Herbelin-Earle; נולד ב -7 ביולי 1998) הוא שחקן קולנוע, טלוויזיה ודוגמן אנגלי-צרפתי, הידוע מתפקידו בסדרת הדרמה הטלוויזיונית "זואי ורייבן" המשודרת בנטפליקס (2017-2020). הוא חתום בסוכנות הדוגמנים סופה.
ג'ורדן רודס
ביוגרפיה
הפרויקט הבא בו נטל ג'ורדן חלק היה Steinway To Heaven – פרויקט בו השתתפו גדולי קלידני הרוק בעולם. רודס ניגן יחד עם קית' אמרסון (ELP), ריק וייקמן (Yes) ופטריק מורז את האטיוד המהפכני של שופן.
שנותיו עם דרים ת'יאטר
ב-2002 הקליטה דרים ת'יאטר את אלבומה הכפול Six Degrees of Inner Turbulence, ובו שוב ניכרת השפעתו הרבה של רודס, והשינוי המוזיקלי שהוא הביא עמו ללהקה, בין היתר באוברטורה הקלאסית שהלחין.
מחלף מלא
מחלף עלה-תלתן
במחלף זה היציאות הן דרכי שירות ולולאות. מחלף זה תופס שטח גדול אך הוא מאפשר נסיעה רציפה ללא רמזורים במהירות בינונית בלולאות, שמאלצות את הנהגים להאט. במחלף זה יש שני מפלסים.
בורוטה
תשתית
בכל רחוב בכפר מותקנים רשת מים, גז, חשמל, טלפון וטלוויזיה בכבלים. כל הרחובות סלולים, ומדרכות סלולות לפחות בצד אחד של כל רחוב.
מה לא בסדר עם אמא?
מה לא בסדר עם אמא? (באנגלית: ) הוא סרט אימה על-טבעי מקסיקני קצר אשר בוים והוסרט על ידי ראול בריביסקה, והופק על ידי ריקרדו דה לה פארה ושרלוט הרננדז. הסרט הקצר נכלל ביקום הקולנועי של לזמן את הרוע, ועלילתו עוסקת באם אחוזת דיבוק.
קומבינטוריקה אדיטיבית
מבנה אלגברי מקורב
משפט גרין-טאו מאפיין קבוצות בעלות מבנה אלגברי מקורב, ככאלו שאינן רחוקות מלהיות אלגבריות בעצמן: אם S קבוצת וקטורים במרחב וקטורי מעל השדה הסופי ו-, אז.
ג'ון ברבירולי
סר ג'ון (ג'ובאני באטיסטה) ברבירולי (באנגלית: John Barbirolli; 2 בדצמבר 1899 - 29 ביולי 1970) היה מנצח וצ'לן בריטי ממוצא איטלקי - צרפתי. שמו של ברבירולי נקשר בעיקר עם תזמורת האלה במנצ'סטר, שעליה ניצח במשך עשרים וחמש שנים. הוא כיהן גם כמנהל מוזיקלי של הפילהרמונית של ניו יורק וניצח על תזמורות אחרות רבות, ביניהן התזמורת הסימפונית של לונדון והתזמורת הפילהרמונית של לונדון. בייחוד הרבה לעסוק במוזיקה של מלחינים אנגלים כמו אלגר וווהן ויליאמס. הוא קנה לו שם גם כמנצח מובהק של מאהלר.
עבודה בשנים הבאות 1942 - 1970
ברבירולי ניצח על התזמורת במשך עשרים וחמש שנים, בערים רבות, כולל פסטיבל צ'לטנהם, שם ניצח על ביצועי בכורה של יצירות חדשות רבות. הוא ניצח גם על ה-BBC ועל תזמורות לונדוניות אחרות, בקונצרטים ובתקליטים.
ברבירולי זכור כפרשן של אלגר, ווהן ויליאמס ומאהלר, כמו גם שוברט, בטהובן, סיבליוס, ורדי ופוצ'יני, וכתומך מושבע ביצירות חדשות של מלחינים בריטים, תמיכה שהתחרתה בזו של אדריאן בולט והנרי ווד.
הר פרני
מקור השם
ההר נקרא על שם ויליאם פרני (William Fernie) אשר יזם כריית פחם באזור עמק אלק. העיירה הסמוכה פרני נקראת אף היא על שמו.
לטאה שטוחת-אף
לטאות אלה קרובות לסוגים Eremias ו-Lacerta  שכמותם חיים באזורים חמים ויבשים.
ביטום
המאה 11 עד המאה 18
ביטום היא אחת הערים העתיקות בשלזיה עילית, וככל הנראה הוקמה במאה ה-11 כמבצר על ידי המלך בולסלאב הראשון. במאה ה-12 היא שימשה כמצודה במחוז קרקוב כשהתיעוד הראשון לעיר בשם ביטום הוא משנת 1136.
לאופולד החמישי, דוכס אוסטריה
לאופולד החמישי, דוכס אוסטריה (בגרמנית: Leopold V. von Österreich; 1157 – 31 בדצמבר 1194), המכונה בעל המידות הטובות (בגרמנית: "der Tugendhafte") היה חבר בבית באבנברג שמלך כדוכס אוסטריה משנת 1177 ודוכס שטיריה בתוך האימפריה הרומית הקדושה משנת 1192 ועד מותו. הסכם גאורגנברג הביא לכך שלאופולד הותקף בשטיריה על ידי הקיסר הרומי-גרמני פרידריך ברברוסה ב-1193, מה שהוביל לבסוף ליצירתה של אוסטריה המודרנית. לאופולד נודע גם במעורבותו במסע הצלב השלישי בו לחם במצור על עכו ב-1191 ובמאסרו של המלך ריצ'רד הראשון ב-1193 בטירת דורנשטיין.
ביוגרפיה
לאופולד זכור בעיקר מחוץ לאוסטריה בשל השתתפותו במסע הצלב השלישי. סכסוכי גבול עם מלך הונגריה בלה השלישי מנעו תחילה מהדוכס מללוות את הקיסר פרידריך עם עזיבתו במאי 1189. כששמע על מותו של הקיסר בשנת 1190, הוא נסע לוונציה, שם עלה לארץ הקודש. סופות סתיו אילצו אותו לחרוף בזאדאר שעל חוף הים האדריאטי. הוא הגיע לארץ ישראל ליטול חלק בשלב האחרון של המצור על עכו באביב 1191. לאופולד קיבל את הפיקוד על שרידי הכוחות הקיסריים לאחר מותו של בנו של הקיסר הדוכס פרידריך משוואביה בינואר. לפי האגדה, הטוניקה שלו הייתה ספוגת דם לאחר הקרבות. כשהסיר את החגורה, הופיע פס לבן. הקיסר החדש היינריך השישי העניק לו את הפריבילגיה לאמץ את הצבעים הללו כדגלו החדש, שלימים יהפוך לדגל אוסטריה.
הספרייה האזורית רמת הנגב
ספרייה אזורית
המועצה פועלת לקיומן של ספריות בכלל היישובים. לפיכך, ספריית מדרשת שדה בוקר הוכרה על ידי המחלקה לספריות במשרד התרבות והספורט כספרייה אזורית והיא פועלת על פי חוק הספריות הציבוריות. הספרייה האזורית משרתת את יישובי המועצה (קיבוצים, יישובים, בתי ספר וגנים), וסניפי ספריות המשנה בכלל היישובים. אחת לשנה הספריות מתוקצבות על ידי מנהל התרבות והמועצה האזורית בתקציב שנתי המחולק לספריות המקומיות אחת לרבעון.
יאלוק
היסטוריה
בשנת 1894 הוקמה ביאלוק כנסייה, שעומדת עד היום.
בשנת 2002 אישר נשיא הרפובליקה של ליטא את סמלה העירוני החדש של יאלוק.
חוק הסכמים קיבוציים
היסטוריה חקיקתית
הצעת חוק הסכמים קיבוציים הוגשה לכנסת מטעם הממשלה ב-21 במרץ 1955. החוק אושר ב-18 בפברואר 1957, ונכנס לתוקף ב-1 במרץ 1957. דברי ההסבר להצעת החוק הציגו מאפיין ייחודי של ההסכם הקיבוצי, המבדיל בינו ובין הסכם רגיל: "ההסכם הקיבוצי, ככל הסכם, מחייב את הצדדים שבו, אלא שבנוסף על כך – ובזה השוני שבינו ובין הסכם אחר – הוא מהווה את חוזה העבודה האישי שבין העובדים לבין המעבידים הנוגעים בדבר."
Sachsenring P240
Sachsenring P240 היא מכונית סלון מתוצרת יצרנית הרכב המזרח גרמנית HQM Sachsenring GmbH (החברה הייתה קרויה:  VEB Kraftfahrzeugwerk Horch Zwickau) אשר יוצרה בין השנים 1955–1959.
יוצרו 1,382 יחידות.
טירות וחומות המלך אדוארד בגוויניד'
התדרדרות
תחזוקת הטירות הייתה לאתגר, והן דרשו השקעה רבה, בה לא זכו. הכסף שניתן לשוטרי הטירה על מנת לאפשר להם לשמור על הטירות לא היה נדיב מלכתחילה, אך הסכומים שהועברו ירדו במידה ניכרת במהלך המאה ה-14. לשוטרי טירת קונווי הועמדו 190 פאונד לשנה בשנת 1284, אך זה ירד ל-40 פאונד בשנת 1390; המימון של הרלך צנח באופן דומה מ-100 ליש"ט בשנה ל-20 ליש"ט בלבד בשנת 1391. בשנת 1321 דווח כי קונווי הייתה מצוידת באופן רעוע, ופעלו בה חנויות דלות שסבלו מדליפות מהגגות ועצים רקובים, ובשנות 1330 הומלץ לאדוארד השלישי לא לארח את חצר המלוכה, אם יבקרו באזור, באף אחת מהטירות הללו, כיוון שאף אחת מהן לא במצב מתאים לכך. סקר משנת 1343 הראה כי טירת בומריס זקוקה לעבודה מקיפה.
עליית גלינדור ומלחמות השושנים
בהמשך המאה פרצה סדרה של מלחמות אזרחים המכונות "מלחמות השושנים" בין הפלגים היריבים של בית לנקסטר ובית יורק. לאחר קרב נורת'המפטון בשנת 1460, הוקם בהרלך מקלט למלכה מרגרט מאנז'ו, ובשנים 1461–1468, הוא הוחזק על ידי תומכיה הלנקסטרים, בפיקודו של דוויד' אפ איואן, נגד אדוארד הרביעי היורקי. בזכות ההגנה הטבעית שלה והאספקה דרך הים, הרלך החזיקה מעמד והפכה בסופו של דבר למעוז הגדול האחרון שעדיין היה בשליטת לנקסטר. לבסוף היא נלקחה לאחר מצור של חודש, והאירועים זכו להשראת השיר "Men of Harlech".
הכרה כאתר מורשת עולמית
בשנת 1986 הוכרזו האתרים באופן קולקטיבי כאתרי מורשת עולמית של אונסק"ו, תחת השם "טירות וחומות העיר של המלך אדוארד בגוויניד'". אונסק"ו ראתה את הטירות וחומות העיר כ-"הדוגמאות הטובות ביותר לאדריכלות צבאית בסוף המאה ה-13 ותחילת המאה ה-14 באירופה". אונסק"ו אף ציינה את חשיבות הקשרים שלהן לאדוארד הראשון וג'יימס מסנט ג'ורג', את מצבם הטוב במיוחד, ואת תיעודם היסטורי. האתרים דורשים תחזוקה שוטפת, וכדוגמה לכך, העלות לתחזוקת החלקים ההיסטוריים של הנכסים הייתה כ-239,500 ליש"ט בין השנים 2002-2003. סביב האתרים הוקמו "אזורי חוצץ", שמטרתם להגן על הנופים ולמנוע נזקים ופגיעות. האתרים מוגנים על ידי הכרתם כמונומנטים רשומים בבריטניה, בניינים רשומים ואזורי שימור.
טירת בומריס
טירת בומריס נבנתה סביב פני הים ונבנתה מאבן אנגלסית מקומית. הכניסה הראשית לטירה הייתה "השער ליד הים", ליד מזח הגאות של הטירה שאפשר לייבא אליה ציוד אותה ישירות דרך הים. הרציף מוגן על ידי קיר שנקרא מאוחר יותר בשם שדרת התותחנים שייתכן שהכיל טרבושה בתקופת ימי הביניים. החלק החיצוני כללה קיר מסך בעל שמונה צדדים ושנים עשר צריחים; שער אחד הוביל אל השער ליד הים, והשני, שער לאנפיס, הוביל לצד הצפוני של הטירה. קירות החלק הפנימי היו משמעותיים יותר מאלה של החלק החיצוני, וכללו מגדלי ענק ושני בתי שערים גדולים. החלק הפנימי נועד להחזיק את בתי המגורים ובניינים ביתיים אחרים של הטירה.
בני אלון (כדורגלן)
ביוגרפיה
בשנים 1975–1977, במהלך פגרות הקיץ של הליגה בישראל, שיחק בני אלון בארצות הברית, בשורות קבוצת "שיקגו סטינג" מ"ליגת הכדורגל הצפון אמריקאית". במסגרת זו תופקד בני אלון בעמדת הקישור והופיע ב-58 משחקים בהם כבש שבעה שערים ובישל ארבעה.
סמואלס
{{פירושונים|
יליזבטה גלינקה
יליזבטה פטרובנה גלינקה (ברוסית: Елизаве́та Петро́вна Гли́нка; הידועה כדוקטור ליזה, До́ктор Ли́за; נולדה ב-20 בפברואר 1962, מוסקבה - מתה ב-25 בדצמבר 2016, במי הים השחור ליד סוצ'י, במחוז קרסנודר, רוסיה) הייתה אשת ציבור ופעילת זכויות אדם. נדבנית, רופאה מומחית להחייאה, מנכ"ל הארגון הציבורי הבינלאומי "סיוע הוגן". הייתה חברה במועצה הנשיאותית לפיתוח חברה אזרחית וזכויות אדם.
ביוגרפיה
בשנת 1986 סיימה את לימודיה במכון הרפואי הממלכתי השני במוסקבה, עם תואר בהחייאה והרדמת ילדים. בשנת 1990 היגרה לארצות הברית עם בעלה, עורך דין אמריקני ממוצא רוסי גלב גלובוביץ' גלינקה. בשנת 1991 קיבלה תואר רפואי שני ברפואה פליאטיבית. מקורות מסוימים טענו שהייתה לה אזרחות אמריקאית. כשהיא גרה בארצות הברית, התוודעה לעבודות ההוספיס ועבדה שם חמש שנים.
פעילויות
בינואר 2012, יחד עם אישי ציבור אחרים, היא הפכה למייסדת "ליגת הבוחרים", ארגון שמטרתו לפקח על שמירת זכויות ההצבעה של האזרחים. עד מהרה נערכה בקרת מס מטעם רשויות המס הפדרליות בקרן "סיוע הוגן", שהביאה לחסימת חשבונות הארגון לזמן קצר.
מקומות על שמה
ביוזמתו של בוריס גרבנשצ'יקוב, בפברואר 2017, נערך במוסקבה פסטיבל צדקה "אנשים שונים", שהוקדש ליליזבטה גלינקה.
בתרבות הפופולרית
אולפני "KIT" (שבבעלות גזפרום-מדיה) יחד עם מרכז ההפקה "IVAN", ערוץ NTV ובתמיכת משרד התרבות הפיקו סרט קולנוע עלילתי דוקטור ליזה (2020), על דוקטור ליזה עם צ'ולפן חמטובה בתפקיד הראשי. בסרט השתתפו גם קונסטנטין חבנסקי, אנדריי בורקובסקי, יוליה אאוג וטימופיי טריבונצב. במאית הסרט אוקסנה קראס נבחרה לביים משום שזכתה בפרס בפסטיבל הסרטים קינוטאבר עם סרטה "הילד הטוב". סרט זה מספר על יום אחד בחייה של גלינקה, כאשר אפילו במלאת 30 שנה לחתונתה עם בעלה היא לא הצליחה שלא לעצור בקופת הקרן שלה, שם היא מוצאת את עצמה במעגל של עניינים דחופים ואינה מצליחה למצוא לעצמה זמן פנוי באמת. יציאת הסרט מתוכננת לשנת 2020.
גורל הקרן של גלינקה לאחר מותה
עם זאת, עד מהרה החלו חילוקי דעות בהנהגת הקרן. גנרל ועדת החקירות ברוסיה, פ. קומיסרוב, אמר כי הוא היה חבר של גלינקה וכי בשל פרויקט הקמת מרפאה מסחרית על ידי ראש הקרן, הוא סירב להצטרף לחבר הנאמנים של הקרן. חברת הדירקטוריון נטליה אבילובה שלחה לתקשורת עותק של מסמך הביקורת הפנימית של הקרן, וממנו יוצא כי הוצאות המינהל עולות על הוצאות צדקה. בדצמבר 2017 הופיע סיפור ברשת REN-TV שנאמר כי נשיאת הקרן סוקולובה העלה את משכורתה חמש פעמים, כשהיא מוציאה יותר על עורכי דין מאשר על תרופות למחלקות, ומבקרים נכים אינם יכולים אפילו להיכנס למשרד החדש של הקרן, מכיוון שאין מסוע מתאים.
דוד שמואל קלופפר
לאחר השואה
היה ממייסדי חוג יוצאי הונגריה שע"י התנועה הדתית לאומית, ושימש כנשיא החוג עד לפטירתו.
פטר פלדש (מהנדס כימי)
פטר פלדש (במקור פוירשטיין, בהונגרית: Földes Péter; בודפשט, 11 בינואר 1930 – בודפשט, 28 בנובמבר 1982) היה מהנדס כימי יהודי-הונגרי, פרופסור באוניברסיטה, חבר נספח באקדמיה ההונגרית למדעים.
טרבור פרנסיס
טרבור ג'ון פרנסיס (19 באפריל 1954 – 24 ביולי 2023) היה כדורגלן ומאמן אנגלי ששיחק בעמדת החלוץ.
מנצ'סטר סיטי
עסקת העברתו של פרנסיס לסיטי הביאה לשבר בין ההנהלה למאמן ג'ון בונד, לאחר שהאחרון הציב אולטימטום להחתמתו של פרנסיס כאשר העסקה נתקלה בקשיים כלכליים. פתיחת העונה של פרנסיס הייתה מבטיחה, עם צמד לרשתה של סטוק סיטי כבר בהופעת הבכורה, אך פרנסיס נטה להיפצע פעמים רבות במהלך העונה והתקשה לשמור על יציבות. עם זאת, הוא הצליח לכבוש 12 שערי ליגה ב-26 הופעות, שאף זיכו אותו במקום בסגל הנבחרת למונדיאל 1982.
נבחרת אנגליה
לאחר שנאלץ להחמיץ את יורו 1980 בעקבות פציעה בגיד אכילס, שב פרנסיס לפעילות בינלאומית ולבסוף הצליח לזכות במקום בסגל של רון גרינווד למונדיאל 1982. בשלב הבתים הראשון שיחק פרנסיס לאורך כל שלושת משחקיה של נבחרתו. אנגליה פתחה עם ניצחון 1–3 על, ובמשחק השני פגשה את. בדקה ה-62, במצב של 0–0, הגביה ריי וילקינס כדור קרן מאגף שמאל. סטניסלב סמאן, שוערה של צ'כוסלובקיה, לא הצליח להשתלט, ופרנסיס קבע מקרוב 0–1 לנבחרתו, בדרך לניצחון 0–2 בסיום. במשחק השלישי פגשה אנגליה את, ובדקה ה-27 כבש פרנסיס שער נאה, שהיה לשער הניצחון של אנגליה. בעיטת שוער ארוכה של פיטר שילטון הוסתה על ידי פרנסיס בראשו אל פול מארינר, שהחזיר לפרנסיס מסירת עקב. פרנסיס עבר בקלות את שומרו, חדר לרחבה, ושלח כדור מדויק לרשת, 0–1 לאנגליה בסיום. אנגליה העפילה מהמקום הראשון בבית אל שלב הבתים השני. פרנסיס פתח בהרכב גם בצמד משחקיה של אנגליה בשלב זה, אך בצוותא עם חבריו לנבחרת, לא הצליח למצוא את הרשת. אנגליה נפרדה פעמיים בשוויון 0–0, מול ומול, וסיימה את דרכה בטורניר.
ברית זוגיות
הצעות חוק שונות
מפלגת מרצ ומרכיביה ההיסטוריים, מפ"ם, רצ ושינוי, הובילו מאבק למען נישואים אזרחיים בישראל במשך זמן רב, אך ללא הצלחה רבה. בעקבות הכישלונות החוזרים והנשנים של ההצעות להנהגת נישואים אזרחיים, ניסחו המשפטנים פרופסור שיפמן וד"ר שחר ליפשיץ הצעה לפיה יוקם מסלול זוגיות אלטרנטיבי שיכונה רישום זוגיות. הצעה זו הועלתה בקווים כללים ב-2002, ועוררה התנגדות רבה בעיקר מכיוונם של חברי כנסת חרדים.
תחנת זניט
תחנת "זניט" היא תחנה של הרכבת התחתית בסנקט פטרבורג. התחנה ממוקמת בקו נבסקי-האי וסילי, בין תחנות פרימורסקאיה ותחנת בגובאיה.
ניק בלתזר
ביוגרפיה
בשנת 2012 יצאה הסרט השני של הבמאי Time of My Life. הוא זכה בפרסים בבלגיה וספרד.
אפודה
אפודה (באנגלית: jersey) הוא פריט לבוש סרוג, אשר עשוי במרבית המקרים מצמר או מכותנה. האפודה במרבית המקרים דומה לסוודר וזאת בניגוד לקרדיגן אשר דומה לז'קט, לאור הדמיון בין פריטי הלבוש המילה משמשת לא פעם כמילה נפרדת לסוודר.
נ"מ
הנ"מ בצבאות ערב בעימות הישראלי-ערבי
במלחמת לבנון השנייה צה"ל נמנע פעמים רבות מחילוץ פצועים במסוקים, משום החשש מאש נ"מ של החזבאללה. במבצע שבו הובלו לוחמים רבים במסוקים הופל מסוק יסעור אחד לאחר שפרק כוח חי"ר.
אנטון גובנקוב
אנטון ניקולייביץ גובנקוב (ברוסית: Антон Николаевич Губанкóв; 29 בינואר 1965 - 25 בדצמבר 2016) היה מדינאי, עיתונאי ובלשן.
היינריך השלישי, דוכס בוואריה
ביוגרפיה
בשנת 977 בעוד אוטו השני ערך מסע לבוהמיה להכניע את בולסלב השני, חבר היינריך השני להיינריך, בישוף אאוגסבורג ולהיינריך הראשון, דוכס קרינתיה, וביחד פתחו במלחמה נגד אוטו השני. עד מהרה הביס אוטו השני בסיוע אחיינו אוטו הראשון, דוכס שוואביה ובוואריה את השלושה לאחר מצור על העיר פזאו, כלא את היינריך השני אצל פולקמאר, בישוף אוטרכט, שלל מהיינריך הראשון, דוכס קרינתיה את דוכסות קרינתיה לטובת אוטו מוורמס, ואילו היינריך, בישוף אאוגסבורג נכלא אך שוחרר כעבור זמן קצר.
גבריאל נסט
המכביה החמישית
בתחרויות השחייה של המכביה החמישית שנערכו בבריכת גלי גיל שברמת גן בספטמבר אותה שנה זכה נסט לכבוד להשביע את הספורטאים בטקס הפתיחה. בתחרויות השחייה הוא זכה במדליית כסף במשחה ל-200 מטר חזה בתוצאה של 2:53.9 דקות, אחרי שנפר שקבע שיא מכביה חדש של 2:51.6 דקות ולפני ל. דיאמנד מדרום אפריקה (2:56.0 דקות). חודש לאחר מכן, באליפות ישראל בשחייה שנערכה באוקטובר 1957 הוא זכה במדליית זהב במשחה ל-200 מטר פרפר בתוצאה של 2:53.6 דקות.
1959
בתחרות שחייה שנערכה בבריכת וילדור (בריכת 25 מטר) שבהרצליה ביולי 1959 קבע נסט במשחה ל-200 מטר חזה שיא ישראלי חדש של 2:45.1 דקות, שיפור לשיאו הישראלי (2:46.1 דקות).
ציר דיפלומטי
ציר דיפלומטי היה נציג דיפלומטי שדורג מתחת לשגריר. נציגות דיפלומטית בראשות ציר הייתה ידועה כצירות. תחת שיטת הדירוג הדיפלומטי שהונהגה על ידי קונגרס וינה ב-1815, ציר היה דיפלומט ממדרגה שנייה בעל סמכות מלאה לייצג ממשלה, אך עם זאת, צירים לא נחשבו כנציג אישי של ראש המדינה של ארצם. עד לעשורים הראשונים של המאה ה-20, רוב הנציגויות הדיפלומטיות היו נציגויות בראשות דיפלומטים בדרגת צירים. שגרירים הוחלפו רק בין מעצמות גדולות, בעלי ברית קרובים ומונרכיות קשורות.
לאחר מלחמת העולם השנייה לא נחשב מקובל להתייחס לעמים כנחותים מאחרים, לאור דוקטרינת האומות המאוחדות בדבר שוויון מדינות ריבוניות. השימוש בציר ננטש בהדרגה ככל שמדינות שדרגו את יחסיהן לדרגת שגריר. דרגת הציר עדיין הייתה קיימת ב-1961, כאשר נחתמה אמנת וינה בדבר יחסים דיפלומטיים, אך היא לא שרדה את העשור.
ניסן קפטה
ניסן קפטה (נולד ב-27 בנובמבר 1972) הוא כדורגלן עבר ישראלי, ששיחק בעמדת החלוץ.
ביוגרפיה
כיום קפטה מאמן בחוגי ילדים במסגרת החברה העירונית ראשון לציון.
חומצת שומן
חומצות שומן חיוניות
גוף האדם יודע לייצר בכבד, חומצות שומניות שונות מחלבונים ופחמימות וחומצות שומן אחרות. חומצות שומן אלה שהגוף יודע לייצר בעצמו, נקראות חומצות לא חיוניות מפני שאין הכרח לקבלן מהמזון.
קרל אופנהיימר
לימודים וקריירה
בצעירותו, כתב אופנהיימר ספרי לימוד, בנושאי כימיה אורגנית ואנאורגנית, שהופצו ביותר מ-100,000 עותקים, תורגמו לשפות רבות והפכו לספרי הכימיה הפופולריים ביותר עבור סטודנטים לרפואה בכל רחבי העולם. ספריו יצאו במהדורות מחודשות והתפרסמו עד שנות ה-20 של המאה ה-21.
The Devil Put Dinosaurs Here
The Devil Put Dinosaurs Here (בתרגום חופשי לעברית: "השטן שם את הדינוזאורים כאן") הוא אלבום האולפן החמישי של להקת הגראנג' אליס אין צ'יינס אשר יצא לשווקים לראשונה ב-28 במאי 2013 בארצות הברית. זהו האלבום השני של הלהקה בתקופת האיחוד שאחרי מותו של סולן הלהקה ליין סטאלי, אחרי האלבום שהוציאה 4 שנים לפני כן ששבר בצורת של 14 שנה ללא אלבומי אולפן מקוריים (שוחררו בתקופה זו רק אוספים). כמו כן זהו האלבום השני של הלהקה עם הסולן החדש ויליאם דובאל, אשר החליף את סטאלי.
סרטון המוקומנטריה "Alice in Chains: AIC 23" שוחרר על ידי הלהקה דרך האתר "Funny or Die" ב-3 באפריל 2013 על מנת לקדם את האלבום לפני שיחרורו.
איתמר פליישמן
חיים אישים
פליישמן גרוש ואב לשניים. מתגורר באלקנה.
עמרי הרצוג
ביוגרפיה
הרצוג סיים ב-1999 תואר ראשון בהצטיינות בספרות כללית והשוואתית מהאוניברסיטה העברית בירושלים, ב-2002 סיים תואר שני במחלקה ללימודי תרבות באוניברסיטה העברית ולאחר מכן סיים תואר שלישי במסגרת התוכנית ללימודי תרבות של האוניברסיטה העברית.
הרצוג שימש עד ספטמבר 2018 כראש המחלקה לתרבות יצירה והפקה במכללת ספיר, שימש מרצה במחלקה לספרות כללית ובמחלקה ללימודי תרבות באוניברסיטה העברית, באוניברסיטת בר-אילן, באוניברסיטה הפתוחה, בבצלאל, בקריה האקדמית אונו במכללת עלמא ובמוסדות נוספים.
ג'סי ונטורה
היאבקות מקצועית
לקראת סוף הקריירה כמתאבק עבר להופיע בארגון WWF והתמודד מספר פעמים על תואר אלוף העולם בארגון זה. הוא המשיך להיאבק עד חודש ספטמבר 1984, כאשר התגלו קרישי דם בריאותיו. ונטורה טען כי מחלתו היא כתוצאה מחשיפתו לחומר הכימי אייג'נט אורנג' בעת שלחם בווייטנאם. הוא הופיע הופעה בודדת בזירה בשנת 1985 ולאחריה פרש והחל לעבוד כפרשן טלוויזיה בשידורי היאבקות. בסוף שנות ה-80 אף הינחה תוכנית טלוויזיה על היאבקות. ונטורה המשיך להנחות ולהופיע כפרשן בתוכניות היאבקות שונות אף בשנות ה-90. באמצע שנות ה-80, שיחק בתפקידי משנה לצידו של ארנולד שוורצנגר בסרטים "הטורף" ו-"הנרדף".
חמש אבנים
כללי המשחק ומהלכו
מטרת המשחק היא להשלים את כל השלבים של זריקת האבנים ותפיסתן, בלי טעות (פסילה). דרגת הקושי עולה משלב לשלב, שמסתיים כשכל האבנים בכפו של המשחק. כישלון בשלב כלשהו מעביר את התור למשתתף הבא, כאשר המשתתף הראשון נדרש בתורו לשוב ולבצע את השלב בו נכשל עד שישלימו בלי טעות. המנצח במשחק הוא זה שהשלים ראשון את כל שלבי המשחק.
שלבי המשחק הירושלמי (סגנון "כלב")
המבוא כולל ארבעה מהלכים, ראשון, שני שלישי ורביעי (כולם במלעיל).
• שלישי: כנ"ל, אך האיסוף מהרצפה הוא שלוש אבנים ביחד, ואחר כך- הנותרת.
שמאי רן
שמאי רן (קסטנברג) הוא קצין צה"ל בדימוס בדרגת תא"ל, שכיהן כמפקד יחידת שלדג, חטיבת הנח"ל ומשמש במילואים כמפקד המפקדה למשימות מיוחדות.
זכור ברית אברהם
רקע
רבנו גרשום מאור הגולה היה מנהיג יהדות אשכנז בתקופה רווית המתח שטרם מסע הצלב הראשון. ההתעוררות הדתית הנוצרית מצאה את פורקנה בפרעות ביהודי גרמניה, שהתחוללו בעיקר בשנים 994, 1007, 1010 ו-1012. יהודים רבים נרצחו בידי הפורעים, אחרים המירו את דתם מאונס או מרצון, ואף בנו של רבנו גרשום עצמו הוכרח להשתמד. רגמ"ה צפה בצער כבד בהרס הקהילות היהודיות אותן עמל לבסס, ובפיוטיו הוא נותן ביטוי לתחושת הרדיפה הקשה שחשים יהודי אשכנז, ומתאר את הייסורים והעלילות שהיו מנת חלקם שלו ושל אחיו. הוא מקונן כאן על כי ; את פיוטו הוא מסיים בתפילה לקב"ה:, ונקום את נקמת עמך באויביהם.
דוכסות פרארה
פטרונות אמנות ומדעים
ארקולה הראשון החליט להקים בחצרו חצר רנסאנסית שוחרת מוזיקה ואמנות, שתתחרה בחצר בית מדיצ'י בפירנצה והאפיפיור יוליוס השני ברומא. מוזיקאים רבים, הן איטלקים כמו צ'יפריאנו דה רורה, לוצאסקו לוצאסקי וקרלו ג'זואלדו והן פרנקו-פלמים כמו גיום דופאי, ז'וסקן דה פרה וז'אק דה ורט עבדו בחצרות הדוכסים מבית אסטה כממונים על המוזיקה. אלפוזו הראשון היה פטרונו של המחזאי לודוביקו אריוסטו. ארקולה השני החזיק בחצרו, כמוהו כאצילים רבים באירופה של אותה תקופה, תזמורת ומקהלה, ושכר מוזיקאים ידועי-שם לעמוד בראשן. קרלו ג'זואלדו, שנשא לאישה את אחייניתו של הדוכס אלפונסו השני, כתב בפרארה ארבעה ספרי מדריגלים. ג'ירולאמו פרסקובלדי נולד בפרארה והיה תלמידו של ג'זואלדו.
רוברט סטיבנסון
סטיבנסון הבן זכה לתהילה עולמית בשל בניית הקטר שהוביל את רכבת הנוסעים הראשונה בעולם, שנעה בין מנצ'סטר וליברפול (1830). רכבת זו הייתה גם חדשנית מסוגה בכך שהייתה מבוססת באופן בלעדי על קיטור (ולא נעזרה בסוסים), נשענה על מערכת איתותים, העבירה דואר והייתה בעלת מסילה כפולה. הקטר של סטיבנסון והחידושים ברכבת זו היו אב-טיפוס לקרונות ולמסילות ברזל המוכרות לנו עד היום.
חיים אישיים ופעילות פוליטית
בשנת 1829 רוברט נישא לפרנסיס, ולאחר תקופה קצרה עברו מניוקאסל ללונדון. פרנסיס מתה בשנת 1842 ללא ילדים. רוברט היה משכים כל יום ב-5:00 בבוקר ופותח את היום בקריאת ספרות מדעית ושירה. בשנת 1847 הוא נבחר מטעם המפלגה השמרנית לפרלמנט הבריטי כנציג של מחוז הבחירה וויטבי, בצפון-מזרח אנגליה, מטעמו הוא כיהן עד למותו. משנת 1850 כאשר מצב בריאותו הורע, הוא רכש יאכטה וגר בה רוב הזמן כדי להימנע מהטרדות מצד מעריצים ויזמים שנהגו להטרידו בביתו בלונדון. הוא כינה את היאכטה: "הבית ללא מקש כניסה".
פרס בגין
פרס בגין, על שמו של ראש ממשלת ישראל המנוח, מנחם בגין, מוענק מטעם מרכז מורשת בגין על תרומה לעם ישראל ועשייה ציונית. הפרס מוענק מדי שנה, החל משנת 2002, בחנוכה, במעמד ראש עיריית ירושלים והרמטכ"ל. בנוסף לפרס, מרכז מורשת בגין מעניק אותות הוקרה.
יו"ר ועדת הפרס הוא השר לשעבר משה נסים, חברי הוועדה הם סגנית השר לשעבר מרים גלזר-תעסה, רעיה יגלום ומאיר רוזן. עד לפטירתו נמנה גם יחיאל קדישאי עם חברי הוועדה.
2006
תושבי שדרות, שהיו נתונים אז תחת הפגזה יומיומית של רקטות קסאם מרצועת עזה, קיבלו את הפרס על עמידתם ונחישותם למרות ההפגזות.
2010
בשנת ה'תשע"א-2010 הוענק הפרס לשייטת 13 ואלן דרשוביץ ומרים פרץ קיבלו אות הוקרה.
מרים פרץ, אמם של חללי צה"ל אוריאל ואלירז פרץ. קיבלה אות הוקרה "על אשר מקדישה את חייה למען חינוך הדור הצעיר ומהווה סמל של מופת לחוסן לאומי ולאהבת המולדת."
זכריה אלצ'אהרי
בצפת של אותם ימים היו גם חכמים רבים שעסקו בתורת הקבלה. לאחר שהתבשם מתורת ארץ ישראל בנגלה ובנסתר, הוא חזר לתימן והיה ממנהיגי הקהילה של העיר הראשית צנעא.
ביקורת עמיתים
חסרונות התהליך
לפי כמה סוציולוגים של המדע, ביקורת העמיתים עלולה ליצור אליטה המחזיקה במנגנון שליטה על הפרסומים בתחומה. מטבע הדברים, סוקרים ספקניים לגבי מסקנות הסותרות את השקפותיהם וידידותיים לעמדות הקרובות אליהם. הסוקרים הפופולריים יותר יהיו אלו מהמדענים שקיבלו בעצמם ביקורות אוהדות על מאמריהם, ולפיכך מקורבים בעצמם לגישה השלטת.
מחתרת מזג האוויר
מחתרת מזג האוויר (באנגלית: Weather Underground Organization. מוכר גם בשם the Weathermen) היה ארגון שמאל רדיקלי מיליטנטי אמריקאי שנוסד בשנת 1969 בקמפוס של אוניברסיטת מישיגן שבאן ארבור בידי מספר פעילים לשעבר בארגון סטודנטים למען חברה דמוקרטית, שהציבו לעצמם למטרה להקים קבוצת מחתרת מהפכנית שתפיל את ממשלת ארצות הברית שבראשה עמד הנשיא ריצ'רד ניקסון. הבסיס האידאולוגי של מחתרת מזג האוויר עוצב סביב פעילות תנועת הכוח השחור וההתנגדות למלחמת וייטנאם, והיא הייתה לחלק משמעותי מתנועת השמאל החדש. עיקר פעילות הארגון הייתה בהטמנת פצצות במבנים ממשלתיים והפעלתן אחרי אזהרה. מחתרת מזג האוויר שיתפה פעולה עם מספר ארגונים חמושים מהפכניים נוספים, ביניהם צבא השחרור השחור.
ימי הזעם
אחת הפעולות הראשונות של מחתרת מזג האוויר לאחר ההתפצלות מסטודנטים למען חברה דמוקרטית הייתה להכריז על הימים שבין ה-8 ל-11 באוקטובר כעל "ימי הזעם" שפורסמו תחת הסיסמה "להביא את המלחמה הביתה" ותוכננו במטרה לעורר את הציבור האמריקאי ממה שהם ראו כשאננות כלפי החלק של ארצות הברית במלחמת וייטנאם. להפגנות ימי הזעם הגיעו מאות פעילים ופעילות. המפגינים החלו לצעוד בשכונת יוקרה בשיקגו וניפצו חלונות בנקים ומכוניות, וכאלף שוטרים הגיעו למקום כדי לעצור את המהומות. עד סוף היום הראשון למהומות נעצרו 68 מהמפגינים, נפצעו 28 שוטרים ונורו 6 מחברי מחתרת מזג האוויר.
השלכת בקבוקי תבערה בניו יורק
ב-21 בפברואר 1970, בסביבות השעה 4:30 לפנות בוקר הושלכו שלושה בקבוקי תבערה לעבר ביתו של שופט בית המשפט העליון בעיר ניו-יורק ג'ון מ. מרטאג שעמד בראש המשפט המקדים של מספר פעילי הפנתרים השחורים. בני הבית לא נפגעו מההתקפה, והנזק היחיד שנגרם הוא לרכוש. על המדרכה שמול הבית נכתב באותיות אדומות "שחררו את הפנתרים" ו"הווייטקונג ניצח". בשעות שלאחר מכן הושלכו בקבוקי תבערה בקומה השנייה של ספריית מחלקת המשפט באוניברסיטת קולומביה, על מכונית משטרה שחנתה מול תחנת משטרה במנהטן ולעבר עמדות גיוס של צבא ארצות הברית שנמצאו בקרבת הברוקלין קולג'.
רמון מדינה בז'ו
רמון איסמאל מדינה בז'ו (בספרדית: Ramón Ismael Medina Bello; נולד ב-29 באפריל 1966 בגואלגואי) הוא כדורגלן עבר ארגנטינאי ששיחק בעמדת החלוץ.
נבחרת ארגנטינה
מדינה בז'ו החל את דרכו בנבחרת ארגנטינה תחת המאמן אלפיו באסילה בשנת 1991. כבר באותה שנה זומן לסגל ארגנטינה לקראת קופה אמריקה 1991 בצ'ילה. הוא רשם שתי הופעות בטורניר, שתיהן כשחקן הרכב, וסייע לנבחרתו לזכות בתואר בפעם ה-13 בתולדותיה.
יוהאן פרידריך אוברבק
ביוגרפיה
יוהאן עזב את ליבק במרץ 1806 ונכנס כסטודנט לאקדמיה של וינה, ולמד בהנחייתו של היינריך פוגר. בעוד שאוברבק קיבל בבירור כמה מההיבטים הטכניים המלוטשים של הציירים הנאו-קלאסיים, הוא היה מתוסכל מחוסר רוחניות דתית בנושאים שבחרו מוריו. אוברבק כתב לחבר שכל מחשבה אצילית דוכאה בתוך האקדמיה והוא פנה פנימה לאמונתו לקבל השראה.
פרבולואיד היפרבולי
שימושים
צורת האוכף דומה מאוד לצורת הפרבולואיד היפרבולי. קיימים מבנים רבים אשר גגותיהם הם בצורה של פרבולואיד היפרבולי, כגון תחנות רכבת, אצטדיונים וכדומה. צורתו של החטיף פרינגלס היא פרבולואיד היפרבולי.
קריסטין דייוויס
ביוגרפיה
מוקדם בילדותה עברה עם הוריה לקולומביה, קרוליינה הדרומית, שם כיהן אביה כפרובוסט ולימד פסיכולוגיה באוניברסיטת דרום קרולינה.
חיים אישיים
אימצה בת ב-2011 ובן ב-2018. המשפחה מתגוררת בלוס אנג'לס.
דייוויס היא אלכוהוליסטית. היא נגמלה מאלכוהול בגיל 22. סיפרה שהחלה לשתות אלכוהול בגיל צעיר: "אלכוהול שחרר אותי. הייתי מאוד ביישנית ולא ידעתי איך להיפתח. שתיתי מאותה סיבה שאהבתי לשחק. רציתי להרגיש דברים ולבטא את עצמי ולהיות חופשייה. אני לא מתנהגת כך באופן טבעי." על הגמילה אמרה: "אלכוהול חסר לי. את לא נגמלת ופתאום הצורך נעלם."
פסטיבל הספרות הפלסטיני
היסטוריה
בשנת 2011 במהלך אירוע הסיום של הפסטיבל שנערך בסילוואן נורה גז מדמיע אל עבר המשתתפים.
בשנים 2020 ו-2021 בוטל הפסטיבל בגלל מגפת הקורונה, הפסטיבל הבא מתוכנן להיערך במאי 2022.
Miss Representation
פרסים והכרה
אחרים:
גביע המדינה בכדורגל 1953/1954
השלבים המוקדמים
בשלב השני ל-6 קבוצות ליגה ג' הצטרפו 26 קבוצות של ליגה ב' שאז הייתה הליגה השנייה בחשיבותה. המשחקים נערכו ב-18 באפריל 1953.
פיליפ פייר
פיליפ ג'וזף פייר (באנגלית: Philip Joseph Pierre) הוא פוליטיקאי מסנט לוסיה, שמכהן כראש ממשלת סנט לוסיה מאז 28 ביולי 2021, וכמנהיגה הפוליטי של מפלגת העבודה של סנט לוסיה מאז 18 ביוני 2016. הוא ייצג את מחוז מזרח קסטריז בפרלמנט מאז 1997.
פופוליזם
מאפיינים
את הפופוליזם ניתן למצוא הן במשטרים דיקטטוריים (שם הוא נועד לגייס תמיכה בעריץ), והן במשטרים דמוקרטיים (שם הוא נועד לקדם מועמדים לבחירות). הוא אינו מוגבל לימין או לשמאל, וניתן למצוא בו שימוש לכל רוחב הקשת הפוליטית, כולל במרכז. זאת מאחר שפופוליזם אינו אידיאולוגיה, אלא אוסף של טקטיקות שמטרתן לצבור ולשמר כוח פוליטי.